b'\n_START_ARTICLE_\nT\xc3\xa6nketanken DEA\n_START_SECTION_\nAktiviteter\n_START_PARAGRAPH_\nDEA ud\xc3\xb8ver sin indflydelse p\xc3\xa5 samfundsdebatten gennem udgivelsen af en lang r\xc3\xa6kke analyser, s\xc3\xa5vel som en omfattende pressekontakt, ofte med udgangspunkt i analyserne.\n_START_SECTION_\nOrganisation\n_START_PARAGRAPH_\nDEA er i princippet organiseret som en forening, i hvilken der kan optages medlemmer i form af virksomheder, selvst\xc3\xa6ndigt erhvervsdrivende, organisationer og uddannelses- og forskningsinstitutioner._NEWLINE_Foreningen ledes af en bestyrelse som pt. best\xc3\xa5r af 9 medlemmer, hvoraf 4 repr\xc3\xa6senterer uddannelses- og forskningsinstitutioner, 4 repr\xc3\xa6senterer private erhvervsvirksomheder og den sidste, rigsstatistiker J\xc3\xb8rgen Elmeskov, repr\xc3\xa6senterer en offentlig virksomhed, og er formand for bestyrelsen._NEWLINE_DEAs daglige aktiviteter varetages af et sekretariat, som foruden den administrerende direkt\xc3\xb8r, Stina Vrang Elias, t\xc3\xa6ller 21 fuldtidsmedarbejdere, 13 projektassistenter.'